Place d’Italie (Paris Metro)

Place d'Italie er en metrostasjon som ligger sentralt i Paris' 13. arrondissement. Stasjonen er et endepunkt for metrolinje 5, og dessuten et knutepunkt for linjene 6 og 7. 24. april 1906 ble stasjonen åpnet som en del av metrolinjen som da het 2 Sud. Stasjonen var i STIFs statistikk for 2004 den åttende mest trafikkerte stasjonen i Paris med 13,10 millioner brukere.STIFs statistikk, side 16   

Linje 5s stasjon ligger under Place d'Italie, i svingen på endestasjonens snu-løkke. Stasjonen som betjener linje 6 er øst-vest-orientert, med utgang til boulevard Vincent Auriol i østenden. Linje 7s stasjon ligger nord-syd, med inngang fra Avenue d'Italie.

Metrostasjonen har sitt navn etter plassen den ligger under. Her lå tidligere porten som  den gamle romerske veien mot Lyon og Roma passerte gjennom. 

Stasjonen ligger ved et knutepunkt der fem av Paris' hovedveier møtes:
 Avenue des Gobelins 
 Avenue d'Italie
 Boulevard Auguste Blanqui
 Boulevard de l'Hôpital
 Boulevard Vincent Auriol

Nær stasjonen ligger borgermesterens kontor i det 13. arrondissement, blokken Grand écran av den japanske arkitekten Kenzo Tange og Butte aux Cailles-kvarteret.

 Historikk 
Den første delen av linje 5 til stasjonen Gare d'Orléans (nå Gare d'Austerlitz) ble åpnet 2. juni 1906, og 14. oktober 1907 ble metrolinjene 2 Sud og 5 slått sammen, og linje 2 Suds perronger tatt ut av bruk. Metrolinje 6 til stasjonen Nation tok 1. mars 1909 i bruk perrongene som linje 2 Sud tidligere brukte. Metrolinje 10 ble trukket videre fra stasjon Odéon til stasjon Porte d'Italie og åpnet 15. februar 1930. 

26. april 1931 ble metrolinje 10 en del av linje 7, og 6. oktober 1942 ble traséen mellom stasjonene Place d'Italie og Charles de Gaulle – Étoile flyttet fra metrolinje 5 til linje 6. En snu-løkke for metrotogene som trafikkerer linje 5 ble åpnet 2. september 2007.

 Knutepunkt med andre transportmidler 
 Buss: Linjene  27, 47, 57, 64, 67, 83.
 Noctilien, STIF, RATP og Transiliens Parisiske nattbussnett: N15, N22, N31, N120.

 Bilder 

 Referanser 

 Kilder 
 Métropole
 Miquel, Pierre: Petite Histoire des Stations de Métro. Paris: Éditions Albin Michel, 1993.

 Eksterne lenker 

 Kart over metroen i Paris

Kategori:Paris Metrolinje 5
Kategori:Paris Metrolinje 6
Kategori:Paris Metrolinje 7
Kategori:13. arrondissement i Paris
Kategori:Jernbanestasjoner åpnet i 1906 i Frankrike